ભારતના વડાપ્રધાનના સ્વચ્છ ભારતના સ્વપ્નને સફળ બનાવવા સરકાર શહેર-શહેરમાં અને ગામડે-ગામડે દરેક ઘરે શૌચાલય બનાવવા કામગીરી કરી રહી છે પરંતુ કેટલાક ભ્રષ્ટ અધિકારીઓ અને કોન્ટ્રાક્ટરોની મિલીભગતથી ગરીબો માટે સરકારે આપેલી સહાય બારોબાર ખાયકી કરી જવામાં આવતી હોવાના કારણે લોકોને માત્ર કાગળ ઉપર જ કામગીરી બતાવવામાં આવતી હોય છે તે મુજબ પાલનપુરમાં પણ શૌચાલયની કામગીરીમાં ગેરરીતીની ફરીયાદો ઉઠવા પામી છે તેમાં જનતાનગર વિસ્તારમાં મોહંમદ અલતાફ મનસુરી નામના યુવકે કલેક્ટરને શૌચાલયમાં ગેરરીતી મામલે કરેલી ફરીયાદ બાદ નાયબ કલેક્ટર ડીસાને તપાસ સોંપવામાં આવી હતી અને તેનો રીપોર્ટ સુપ્રત કરાયા બાદ પણ કોઈ પગલા ન લેવાતા પોલીસ સમક્ષ રાવ કરવામાં આવતા આજે શૌચાલયનું કામ શરૂ કરાતા વિવાદ સર્જાયો છે.